
RAPORT SUPLIMENTAR
asupra propunerii legislative pentru modificarea alin.(4) al art. 10 din Ordonanţa de urgenţă a Guvernului nr. 13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere, în fond, cu propunerea legislativă pentru modificarea alin.(4) al art. 10 din Ordonanţa de urgenţă a Guvernului nr. 13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD, transmisă cu adresa nr. Plx. 593 din 16 decembrie 2013 şi înregistrată sub nr. 4c-4/601/17.12.2013.
În şedinţa din 23 aprilie 2014 s-a decis retrimiterea proiectului de lege la comisie în vederea întocmirii unui raport suplimentar.
La întocmirea raportului, Comisia a avut în vedere avizul favorabil al Consiliului Legislativ nr. 677 din 4 iulie 2013 .
Propunerea legislativă are ca obiect reglementarea modificarea art. 10 alin. (4) din Ordonanţa de urgenţă a Guvernului nr. 13/2006 privind înfiinţarea, organizarea şi funcţionarea Agenţiei de Plăţi pentru Dezvoltare Rurală şi Pescuit, prin reorganizarea Agenţiei SAPARD, cu modificările şi completările ulterioare, în sensul majorării numărului maxim de posturi al APDRP cu un număr de 100 de posturi începând cu data de 1 septembrie 2013.

Propunerea legislativă a fost respinsă  de Senat în şedinţa din 10 decembrie  2013.
La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Peter Tamas Nagy, secretar de stat în Ministerul Agriculturii şi Dezvoltării Rurale.
La lucrările comisiei, din data de 5 iunie 2014, au fost prezenţi 36 de deputaţi, din totalul de 38 de membri ai comisiei.

În urma dezbaterilor, Comisia pentru agricultură, silvicultură, industrie alimentară şi servicii specifice a hotărât, cu unanimitate de  de voturi, respingerea propunerii legislative, din următorul motiv:
· în situaţia în care volumul activităţii desfăşurate la nivelul APDRP impune suplimentarea numărului de posturi, acest lucru se poate realiza prin redistribuire de posturi şi personal de la celelalte instituţii aflate în subordinea Ministerului Agriculturii şi Dezvoltării Rurale, cu încadrare în numărul maxim de posturi stabilit;
În raport de obiectul şi conţinutul reglementării, propunerea legislativă,  face parte din categoria legilor ordinare.
Propunerea legislativă, conform dispoziţiilor art. 76 alin. 2 din Constituţia României, republicată şi ale art. 92 alin. 9, pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            
PREŞEDINTE,                                SECRETAR, 
        Nini SĂPUNARU
                    Costel ŞOPTICĂ

PAGE  
2

_1084255877.unknown

